טקס פרסי גראמי ה-67

**טקס פרסי גראמי ה-67** הוא טקס פרסי מוזיקה שהכיר בהקלטות, היצירות והאמנים הטובים ביותר של שנת הזכאות (מה-16 בספטמבר 2023 עד 30 באוגוסט 2024) כפי שנקבע על ידי חברי האקדמיה הלאומית לאמנויות ומדעי ההקלטה. הוא התקיים ב-2 בפברואר 2025 בקריפטו. קום ארנה בלוס אנג'לס, הטקס ה-22 שנערך במקום, ושודר ב-CBS זמין לצפייה בפרמאונט+.

## רקע
שינויים עיקריים כוללים התאמות לקריטריונים של זכאות, שינויי שמות של קטגוריות, ועדכונים לגבי הנחיות הגשה בקטגוריות מסוימות.

### שינויים בזכאות לפרס
* אמנים אורחים (Featured Artists) שלהם פחות מ-50% מזמן הנגינה באלבום יזכו לתעודת זכייה בקטגוריות של אלבום בז'אנרים השונים (לא כולל קטגוריות כמו אלבום התיאטרון המוזיקלי הטוב ביותר או הקטגוריות הכלליות והיצירתיות).
* בקריטריונים של קטגוריית "פזמונאי השנה, לא קלאסי" צומצמה הדרישה למינימום הגשה של שירים בהם הכותב זוכה לקרדיט ככותב או כותב-שותף מחמישה לארבעה שירים. המספר המקסימלי של שירים בהם הכותב מופיע ככותב ראשי או אמן אורח בקטגוריה הנ"ל עלה מארבעה לחמישה.
* קריטריוני קטגוריית "ביצוע ה-R&B העממי הטוב ביותר" עודכנו כדי לייצג טוב יותר את הסגנון הקלאסי של מוזיקת ה-R&B/נשמה ולהבדיל בין פרשנויות עכשוויות לז'אנר.
* קריטריוני קטגוריית "אלבום הפופ הווקאלי העממי הטוב ביותר" הורחבו כך שאלבומים מקהילת מחזות הזמר יתקבלו, ונקבע כי יותר מ-75% מההקלטות באלבום חייבות להיות חדשות ושלא שוחררו בעבר.
* קריטריוני קטגוריית "אלבום מוזיקת הילדים הטוב ביותר" עודכנו לכלול דרישה להגשת מילים ותרגומים לאנגלית עם ההגשה, ולקבוע כי קהל היעד המיועד הוא תינוקות ועד גיל 12.
* קטגוריית "אלבום הדאנס/אלקטרוני הטוב ביותר" הוגדרה כך שיותר מ-50% מהאלבום חייבים להיות מורכבים מהקלטות דאנס/אלקטרונית.
* קטגוריית "הפסקול הטוב ביותר של משחקי וידאו או מדיה אינטראקטיבית" עודכנה כך שלפחות 50% מהמוזיקה בפסקול המשחק או המדיה האינטראקטיבית ייגזרו מתוכן חדש שהופץ במהלך שנת הזכאות לפרס הגראמי.

### שינויים בקטגוריות
* קטגוריית "הקלטת הרמיקס הטובה ביותר" עברה מתחום ההפקה, הנדסה, הלחנה ועיבוד לתחום הפופ והדאנס/אלקטרוניקה.
* קטגוריית "הקלטת הפופ דאנס הטובה ביותר" שינתה את שמה ל-"הקלטת הדאנס פופ הטובה ביותר".
* קטגוריית "אלבום הדאנס/מוזיקה אלקטרונית הטוב ביותר" שינתה את שמה ל-"אלבום הדאנס/אלקטרוני הטוב ביותר".
* מוזיקת "קונחונטו" תיכלל כעת בקטגוריית "אלבום השורשים האזורי הטוב ביותר" במקום בקטגוריית "אלבום המוזיקה המקסיקנית הטוב ביותר (כולל טחאנו)".

### תקופת ההצבעה
* תקופת הזכאות של יצירות לגראמי 2025 היא מ-16 בספטמבר 2023 ועד 30 באוגוסט 2024.
* תקופת רישום חברות המדיה היא מ-8 ביולי 2024 ועד 23 באוגוסט 2024.
* תקופת הכניסה המקוונת לרישום יצירות היא מ-17 ביולי 2024 ועד 30 באוגוסט 2024.
* סבב ההצבעה הראשון התקיים מ-4 באוקטובר 2024 ועד 15 באוקטובר 2024.
* סבב ההצבעה הסופי יתקיים מ-12 בדצמבר 2024 ועד 3 בינואר 2025.

## הטקס
בינואר 2025, הוכרז כי הקומיקאי זוכה פרס אמי טרוור נואה ישמש כמנחה הטקס, זו השנה החמישית ברציפות. בנוסף, נואה שימש כמפיק של הטקס.

הטקס התמקד בגיוס כספים נוספים למען סיוע לנפגעי השרפות בלוס אנג'לס והוקיר את אומץ ליבם ומסירותם של כוחות החירום שהגנו על האוכלוסייה. סוף שבוע הגראמי גייס יותר מ-24 מיליון דולר לסיוע לנפגעי השריפות ולמטרות צדקה נוספות. מתוך הסכום הכולל, כמעט 9 מיליון דולר גויסו ביום הטקס עצמו. האירועים לא רק גייסו כסף אלא גם תרמו לכלכלה המקומית של לוס אנג'לס, עם השפעה כלכלית מוערכת של כ-200 מיליון דולר.

האירוע כלל את הקטע השנתי "לזכרם", מחווה לחייו ומורשתו של קווינסי ג'ונס, וכן מחוות לרוח העיר לוס אנג'לס.

### הופעות

## זוכים ומועמדים
טקס המועמדויות לגראמי 2025 התקיים ב-8 בנובמבר 2024. המועמדויות שודרו בשידור חי באתר הגראמי ובערוץ היוטיוב של הגראמי. שידור המועמדויות התחיל בקדם-מופע והונחה על ידי קאסי דילאורה ודני דיירקטו. מיד לאחר שידור האירוע פורסמה רשימת המועמדויות המלאה באתר הגראמי. האירוע כלל הופעות של זמרים כמו מארק רונסון, קיילי מינוג, ויקטוריה מונה, ברנדי קלארק, וקירק פרנקלין, שחשפו את המועמדים.

### קטגוריות ראשיות

### פופ ודאנס/מוזיקה אלקטרונית

### רוק, מטאל ומוזיקה אלטרנטיבית

### R&B, ראפ ושירת ספוקן וורד

### ג'אז, פופ עממי, מוזיקה אינסטרומנטלית עכשווית ומחזמר

### קאנטרי ומוזיקת שורשים אמריקאית

### גוספל ומוזיקה נוצרית עכשווית

### מוזיקה לטינית, עולם, אפריקאית, רגאיי, העידן החדש, מוזיקת אמביינט ומזמורים

### מוזיקת ילדים, קומדיה, קריינות ספרים וסטוריטלינג, מדיה ויזואלית, סרטים מוזיקליים ווידאו קליפים

### אריזה, הערות אלבום ומוזיקה היסטורית

### הפקה, הנדסה, הלחנה ועיבוד

### מוזיקה קלאסית

## הוקרה לטקס

## קישורים חיצוניים
* 
## הערות שוליים

67
גראמי
קטגוריה:2025 במוזיקה האמריקאית